ddrg/super_eurlex huggingface dataset:
Σύσταση της Επιτροπής

της 22ας Φεβρουαρίου 2002

για τροποποίηση της σύστασης 98/195/ΕΚ, όπως τροποποιήθηκε τελευταία από τη σύσταση 2000/263/ΕΚ, σχετικά με τη διασύνδεση σε ελευθερωμένη αγορά τηλεπικοινωνιών

(Μέρος 1 - Τιμολόγηση της διασύνδεσης)

[κοινοποιηθείσα υπό τον αριθμό Ε(2002) 561]

(Κείμενο που παρουσιάζει ενδιαφέρον για τον ΕΟΧ)

(2002/175/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 97/33/EΚ του Ευρωπαϊκού Κοινοβουλίου και του Συμβουλίου, της 30ής Ιουνίου 1997, για τη διασύνδεση στο χώρο των τηλεπικοινωνιών προκειμένου να διασφαλισθεί καθολική υπηρεσία και διαλειτουργικότητα, με εφαρμογή των αρχών παροχής ανοικτού δικτύου (ONP)(1), όπως τροποποιήθηκε απο την οδηγία 98/61/ΕΚ(2), και ιδίως το άρθρο 7 παράγραφος 5,

τη γνωμοδότηση της συμβουλευτικής επιτροπής του άρθρου 9 παράγραφος 1 της οδηγίας 90/387/EΟΚ του Συμβουλίου, της 28ης Ιουνίου 1990, για τη δημιουργία της εσωτερικής αγοράς στον τομέα των τηλεπικοινωνιακών υπηρεσιών μέσω της εφαρμογής της παροχής ανοικτού δικτύου(3), όπως τροποποιήθηκε από την οδηγία 97/51/ΕΚ του Ευρωπαϊκού Κοινοβουλίου και του Συμβουλίου(4),

Εκτιμώντας τα ακόλουθα:

(1) Στο σημείο 9 της σύστασης 98/195/ΕΚ της Επιτροπής, της 8ης Ιανουαρίου 1998, για τη διασύνδεση σε ελεύθερη αγορά τηλεπικοινωνιών (Μέρος 1 - Τιμολόγηση της διασύνδεσης)(5), όπως τροποποιήθηκε τελευταία από τη σύσταση 2000/263/ΕΚ(6), δηλώνεται ότι η σύσταση θα αναθεωρηθεί από την Επιτροπή έως τις 31 Δεκεμβρίου 2000. Επισημάνθηκε ιδίως ότι θα πρέπει να γίνει αξιολόγηση της ανάγκης συνέχισης της δημοσίευσης των τελών "βέλτιστης τρέχουσας πρακτικής".

(2) Στην έκτη και έβδομη έκθεση της Επιτροπής για την εφαρμογή της δέσμης κανονιστικών ρυθμίσεων στον τομέα των τηλεπικοινωνιών(7), σημειώνεται η σταδιακή μείωση των τελών διασύνδεσης στην Κοινότητα στα επίπεδα που δημοσιεύοται στις συστάσεις τιμών της Επιτροπής για βέλτιστη πρακτική(8), καθώς και η διευρυνόμενη διάθεση συστημάτων λογιστικής κόστους για φορείς εκμετάλλευσης που υπέχουν υποχρεώσεις διασύνδεσης και, ως εκ τούτου, από την 1η Ιανουαρίου 2002 δεν θεωρείται πλέον απαραίτητη η αναφορά στη μέθοδο της "βέλτιστης τρέχουσας πρακτικής" και της επικαιροποίησης της σύστασης των τιμών, όπως περιλαμβανόταν αρχικά στη σύσταση 98/195/ΕΚ.

(3) Λοιπά στοιχεία της σύστασης εξακολουθούν να παρέχουν καθοδήγηση στις εθνικές κανονιστικές αρχές και θα πρέπει να διατηρηθούν,

ΣΥΝΙΣΤΑ:

Άρθρο 1

Η σύσταση 98/195/ΕΚ, όπως τροποποιήθηκε τελευταία από τη σύσταση 2000/263/ΕΚ, τροποποιείται ως εξής:

Διαγράφονται τα σημεία 4, 4α, 5 και 9 της σύστασης, καθώς και το παράρτημα ΙΙ.

Άρθρο 2

Η παρούσα σύσταση απευθύνεται στα κράτη μέλη.

Βρυξέλλες, 22 Φεβρουαρίου 2002.

Για την Επιτροπή

Erkki Liikanen

Μέλος της Επιτροπής

(1) ΕΕ L 199 της 26.7.1997, σ. 32.

(2) ΕΕ L 268 της 3.10.1998, σ. 37.

(3) ΕΕ L 192 της 24.7.1990, σ. 1.

(4) ΕΕ L 295 της 29.10.1997, σ. 23.

(5) ΕΕ L 73 της 12.3.1998, σ. 42.

(6) ΕΕ L 83 της 4.4.2000, σ. 30.

(7) COM(2000) 814 της 7.11.12.2000 και COM(2001) 706 της 26.11.2001.

(8)

>ΘΕΣΗ ΠΙΝΑΚΑ>
ΣΥΣΤΑΣΗ ΤΟΥ ΣΥΜΒΟΥΛΙΟΥ της 20ής Μαρτίου 1995 για την απαλλαγή της Επιτροπής από την ευθύνη για την εκτέλεση των εργασιών του Ευρωπαϊκού Ταμείου Αναπτύξεως (1984) (έκτο ΕΤΑ) για το οικονομικό έτος 1993 (95/112/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 206,

την τρίτη σύμβαση ΑΚΕ-ΕΟΚ, που υπογράφηκε στη Λομέ στις 8 Δεκεμβρίου 1984,

την απόφαση 86/283/ΕΟΚ του Συμβουλίου της 30ής Ιουνίου 1986 περί συνδέσεως των υπερποντίων χωρών και εδαφών με την Ευρωπαϊκή Οικονομική Κοινότητα (1),

την εσωτερική συμφωνία περί της χρηματοδοτήσεως και της διαχειρίσεως των ενισχύσεων της Κοινότητας (2), που υπογράφηκε στις Βρυξέλλες στις 19 Φεβρουαρίου 1985, όπως τροποποιήθηκε από την απόφαση 86/281/ΕΟΚ (3), και ιδίως το άρθρο 29 παράγραφος 3,

το δημοσιονομικό κανονισμό της 11ης Νοεμβρίου 1986 για το έκτο Ευρωπαϊκό Ταμείο Αναπτύξεως (4), και ιδίως τα άρθρα 66 μέχρι 73,

Έχοντας εξετάσει το λογαριασμό διαχειρίσεως και τον ισολογισμό της λειτουργίας του Ευρωπαϊκού Ταμείου Αναπτύξεως (1984) (έκτο ΕΤΑ), που εγκρίθηκαν στις 31 Δεκεμβρίου 1993, καθώς και την έκθεση του Ελεγκτικού Συνεδρίου για το οικονομικό έτος 1993, που συνοδεύεται από τις απαντήσεις της Επιτροπής (5),

Εκτιμώντας:

ότι, δυνάμει του άρθρου 29 παράγραφος 3 της εσωτερικής συμφωνίας, η απαλλαγή από τη ευθύνη για τη διαχείριση του Ευρωπαϊκού Ταμείου Αναπτύξεως (1984) (έκτο ΕΤΑ), παρέχεται στην Επιτροπή από το Ευρωπαϊκό Κοινοβούλιο μετά από σύσταση του Συμβουλίου 7 ότι η εκτέλεση των εργασιών του Ευρωπαϊκού Ταμείου Αναπτύξεως (1984) (έκτο ΕΤΑ), εκ μέρους της Επιτροπής, κατά το οικονομικό έτος 1993, ήταν στο σύνολό της ικανοποιητική 7 ΣΥΝΙΣΤΑ στο Ευρωπαϊκό Κοινοβούλιο να απαλλάξει την Επιτροπή από την ευθύνη για την εκτέλεση των εργασιών του Ευρωπαϊκού Ταμείου Αναπτύξεως (1984) (έκτο ΕΤΑ), για το οικονομικό έτος 1993.

Βρυξέλλες, 20 Μαρτίου 1995.

Για το Συμβούλιο Ο Πρόεδρος E. ALPHANDΙRY
ΣΥΣΤΑΣΗ ΤΟΥ ΣΥΜΒΟΥΛΙΟΥ της 21ης Μαρτίου 1994 για την απαλλαγή της Επιτροπής από την ευθύνη για την εκτέλεση των εργασιών του Ευρωπαϊκού Ταμείου Αναπτύξεως (1984) (έκτο ΕΤΑ) για το οικονομικό έτος 1992 (94/182/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση Ευρωπαϊκής Κοινότητας, και ιδίως το άρθρο 206,

τη τρίτη σύμβαση ΑΚΕ-ΕΟΚ, που υπογράφηκε στο Λομέ στις 8 Δεκεμβρίου 1984,

την απόφαση 86/283/ΕΟΚ του Συμβουλίου της 30ής Ιουνίου 1986 περί συνδέσεως των υπερποντίων χωρών και εδαφών με την Ευρωπαϊκή Οικονομική Κοινότητα (1),

την εσωτερική συμφωνία περί της χρηματοδοτήσεως και της διαχειρίσεως των ενισχύσεων της Κοινότητας (2), που υπογράφηκε στις Βρυξέλλες στις 19 Φεβρουαρίου 1985, όπως τροποποιήθηκε από την απόφαση 86/281/ΕΟΚ (3), και ιδίως το άρθρο 29 παράγραφος 3,

το δημοσιονομικό κανονισμό της 11ης Μαρτίου 1986 για το έκτο Ευρωπαϊκό Ταμείο Αναπτύξεως (4), και ιδίως τα άρθρα 66 μέχρι 73,

Έχοντας εξετάσει το λογαριασμό διαχειρίσεως και τον ισολογισμό της λειτουργίας του Ευρωπαϊκού Ταμείου Αναπτύξεως (1984) (έκτο ΕΤΑ), που εγκρίθηκαν στις 31 Δεκεμβρίου 1992, καθώς και την έκθεση του Ελεγκτικού Συνεδρίου για το οικονομικό έτος 1992, που συνοδεύεται από τις απαντήσεις της Επιτροπής (5),

Εκτιμώντας:

ότι, δυνάμει του άρθρου 29 παράγραφος 3 της εσωτερικής συμφωνίας, η απαλλαγή από την ευθύνη για τη διαχείριση του Ευρωπαϊκού Ταμείου Αναπτύξεως (1984) (έκτο ΕΤΑ), παρέχεται στην Επιτροπή από το Ευρωπαϊκό Κοινοβούλιο μετά από σύσταση του Συμβουλίου,

ότι, η εκτέλεση των εργασιών του Ευρωπαϊκού Ταμείου Αναπτύξεως (1984) (έκτο ΕΤΑ), εκ μέρους της Επιτροπής, κατά το οικονομικό έτος 1992, ήταν στο σύνολό της ικανοποιητική,

ΣΥΝΙΣΤΑστο Ευρωπαϊκό Κοινοβούλιο να απαλλάξει την Επιτροπή από την ευθύνη για την εκτέλεση των εργασιών του Ευρωπαϊκού Ταμείου Αναπτύξεως (1984) (έκτο ΕΤΑ), για το οικονομικό έτος 1992.

Βρυξέλλες, 21 Μαρτίου 1994.

Για το Συμβούλιο

Ο Πρόεδρος

Γ. ΠΑΠΑΝΤΩΝΙΟΥ

(1) ΕΕ αριθ. L 175 της 1. 7. 1986, σ. 1.

(2) ΕΕ αριθ. L 86 της 31. 3. 1986, σ. 210.

(3) ΕΕ αριθ. L 178 της 2. 7. 1986, σ. 13.

(4) ΕΕ αριθ. L 325 της 20. 11. 1986, σ. 42.

(5) ΕΕ αριθ. C 309 της 16. 11. 1993, σσ. 231 έως 254 και 353 έως 360.
ΣΥΣΤΑΣΗ ΤΗΣ ΕΠΙΤΡΟΠΗΣ της 21ης Δεκεμβρίου 1994 σχετικά με εφαρμογή των διασφαλίσεων Ευρατόμ στην Ισπανία (Το κείμενο στην ισπανική γλώσσα είναι το μόνο αυθεντικό) (94/956/Ευρατόμ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 83 παράγραφος 3,

Εκτιμώντας:

ότι, σύμφωνα με το άρθρο 78 παράγραφος 1 της συνθήκης, όποιος ιδρύει ή εκμεταλλεύεται εγκατάσταση για την παραγωγή, το διαχωρισμό ή οποιανδήποτε χρησιμοποίηση αρχικών υλικών ή ειδικών σχάσιμων υλικών ή και για την κατεργασία ακτινοβοληθέντων πυρηνικών καυσίμων, υποχρεούται να δηλώσει στην Επιτροπή τα βασικά τεχνικά χαρακτηριστικά της εγκατάστασης, κατά το μέτρο που η γνώση τους είναι αναγκαία για την πραγματοποίηση των σκοπών που ορίζονται στο άρθρο 77-

ότι, τον Ιούνιο του 1994, η ισπανική κυβέρνηση γνωστοποίησε στην Επιτροπή την ύπαρξη μιας πυρηνικής εγκατάστασης στην Ισπανία, και συγκεκριμένα στην Escuola Tecnica Superior de Ingenieros Industriales de la Universidad Politecnica de Madrid (στο εξής θα αναφέρεται ως "ETSII"), η οποία, από το 1972, αποτελείτο από μια υποκρίσιμη διάταξη με σχετικό απόθεμα 3 622 kg φυσικού ουρανίου-

ότι η εγκατάσταση αυτή δεν δηλώθηκε στην Επιτροπή με την προσχώρηση της Ισπανίας στις Ευρωπαϊκές Κοινότητες, την 1η Ιανουαρίου 1986, ούτε στη συνέχεια παρά μόνο όταν η ύπαρξή της έγινε γνωστή τον Ιούνιο του 1994-

ότι, με την απόφαση της 94/955/Ευρατόμ της 21ης Δεκεμβρίου 1994 σχετικά με διαδικασία κατ' εφαρμογήν του άρθρου 83 της συνθήκης Ευρατόμ (1), η Επιτροπή απευθύνει προειδοποίηση στην ETSII ως κύρωση για τη μη δήλωση της εγκατάστασης-

ότι η έρευνα που πραγματοποίησε η Επιτροπή αποκάλυψε ότι, κατά την περίοδο από τον Ιανουάριο του 1986 μέχρι τον Ιούνιο του 1994, η ύπαρξη της εγκατάστασης ήταν γνωστή στις αρμόδιες εθνικές αρχές οι οποίες είχαν εκδώσει επίσης την άδεια λειτουργίας-

ότι, δυνάμει της Συνθήκης, τα κράτη μέλη λαμβάνουν όλα τα απαραίτητα μέτρα ώστε να εξασφαλίσουν την τήρηση των υποχρεώσεων που προκύπτουν από τη Συνθήκη και, ιδίως, ώστε να εξασφαλίσουν στην επικράτειά τους τη συμμόρφωση με τις υποχρεώσεις που απορρέουν από το κεφάλαιο VII του δεύτερου τίτλου-

ότι, υπό αυτές τις περιστάσεις, είναι απαραίτητο να εξασφαλισθεί ότι όλες οι πυρηνικές εγκατάστασεις που βρίσκονται στην επικράτεια της Ισπανίας δηλώνονται στην Επιτροπή σύμφωνα με τις διατάξεις της συνθήκης,

ΣΥΝΙΣΤΑ:

1. Στην Ισπανία να λαμβάνει όλα τα απαραίτητα μέτρα ώστε να εξασφαλίσει ότι όλες οι εγκαταστάσεις που βρίσκονται στο έδαφός της για την παραγωγή, το διαχωρισμό ή οποιανδήποτε χρησιμοποίηση αρχικών υλικών ή ειδικών σχάσιμων υλικών ή για την κατεργασία ακτινοβοληθέντων πυρηνικών καυσίμων, δηλώνονται στην Επιτροπή σύμφωνα με τις διατάξεις της συνθήκης.

2. Στην Ισπανία να ενημερώνει την Επιτροπή σχετικά με τα αποτελέσματα των ληφθέντων μέτρων εντός προθεσμίας 3 μηνών.

Η παρούσα σύσταση απευθύνεται στο Βασίλειο της Ισπανίας.

Βρυξέλλες, 21 Δεκεμβρίου 1994.

Για την Επιτροπή

Marcelino OREJA

Μέλος της Επιτροπής

(1) Βλέπε σελίδα 16 της παρούσας Επίσημης Εφημερίδας.
ΣΥΣΤΑΣΗ ΤΟΥ ΣΥΜΒΟΥΛΙΟΥ της 16ης Μαρτίου 1992 για την απαλλαγή της Επιτροπής από την ευθύνη για την εκτέλεση των εργασιών του Ευρωπαϊκού Ταμείου Αναπτύξεως (1984) (έκτο ΕΤΑ) για το οικονομικό έτος 1990 (92/173/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 206β,

την τρίτη σύμβαση ΑΚΕ-ΕΟΚ, που υπογράφηκε στο Λομέ στις 8 Δεκεμβρίου 1984,

την απόφαση 86/283/ΕΟΚ του Συμβουλίου της 30ής Ιουνίου 1986 περί συνδέσεως των υπερποντίων χωρών και εδαφών με την Ευρωπαϊκή Οικονομική Κοινότητα (1),

την εσωτερική συμφωνία περί της χρηματοδοτήσεως και της διαχειρίσεως των ενισχύσεων της Κοινότητας (2), που υπογράφηκε στις Βρυξέλλες στις 19 Φεβρουαρίου 1985, όπως τροποποιήθηκε από την απόφαση 86/281/ΕΟΚ (3), και ιδίως το άρθρο 29 παράγραφος 3,

τον δημοσιονομικό κανονισμό της 11ης Νοεμβρίου 1986 για το έκτο Ευρωπαϊκό Ταμείο Αναπτύξεως (4), και ιδίως τα άρθρα 66 μέχρι 73,

Έχοντας εξετάσει τον λογαριασμό διαχειρίσεως και τον ισολογισμό της λειτουργίας του Ευρωπαϊκού Ταμείου Αναπτύξεως (1984) (έκτο ΕΤΑ), που εγκρίθηκαν στις 31 Δεκεμβρίου 1989, καθώς και την έκθεση του Ελεγκτικού Συνεδρίου για το οικονομικό έτος 1990, που συνοδεύεται από τις απαντήσεις της Επιτροπής (5),

Εκτιμώντας:

ότι, δυνάμει του άρθρου 29 παράγραφος 3 της εσωτερικής συμφωνίας, η απαλλαγή από την ευθύνη για τη διαχείριση του Ευρωπαϊκού Ταμείου Αναπτύξεως (1984) (έκτο ΕΤΑ), παρέχεται στην Επιτροπή από το Ευρωπαϊκό Κοινοβούλιο μετά από σύσταση του Συμβουλίου-

ότι η εκτέλεση των εργασιών του Ευρωπαϊκού Ταμείου Αναπτύξεως (1984) (έκτο ΕΤΑ), εκ μέρους της Επιτροπής, κατά το οικονομικό έτος 1990, ήταν στο σύνολό της ικανοποιητική,

ΣΥΝΙΣΤΑ στο Ευρωπαϊκό Κοινοβούλιο να απαλλάξει την Επιτροπή από την ευθύνη για την εκτέλεση των εργασιών του Ευρωπαϊκού Ταμείου Αναπτύξεως (1984) (έκτο ΕΤΑ), για το οικονομικό έτος 1990. Βρυξέλλες, 16 Μαρτίου 1992. Για το Συμβούλιο

Ο Πρόεδρος

Jorge BRAGA DE MACEDO

(1) ΕΕ αριθ. L 175 της 1. 7. 1986, σ. 1. (2) ΕΕ αριθ. L 86 της 31. 3. 1986, σ. 210. (3) ΕΕ αριθ. L 178 της 2. 7. 1986, σ. 13. (4) ΕΕ αριθ. L 325 της 20. 11. 1986, σ. 42. (5) ΕΕ αριθ. C 324 της 13. 12. 1991, σσ. 194 έως 209 και 305 έως 316.
*****

ΣΥΣΤΑΣΗ ΤΟΥ ΣΥΜΒΟΥΛΙΟΥ

της 21ης Δεκεμβρίου 1988

σχετικά με τους υπηκόους των κρατών μελών, κατόχους διπλωμάτων που έχουν χορηγηθεί σε τρίτα κράτη

(89/49/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Εγκρίνοντας την οδηγία 89/48/ΕΟΚ του Συμβουλίου της 21ης Δεκεμβρίου 1988 σχετικά με ένα γενικό σύστημα αναγνώρισης των διπλωμάτων τριτοβάθμιας εκπαίδευσης που πιστοποιούν επαγγελματική εκπαίδευση ελάχιστης διάρκειας τριών ετών (1),

Διαπιστώνοντας ότι η εν λόγω οδηγία αφορά μόνο τα διπλώματα, πιστοποιητικά ή άλλους τίτλους που χορηγούνται στα κράτη μέλη σε υπηκόους των κρατών μελών,

Μεριμνώντας ωστόσο ώστε να ληφθεί υπόψη η ιδιαίτερη κατάσταση των υπηκόων των κρατών μελών που είναι κάτοχοι διπλώματος πιστοποιητικού ή άλλου τίτλου που έχει χορηγηθεί σε τρίτα κράτη και που βρίσκονται σε κατάσταση ανάλογη με τις καταστάσεις που περιγράφονται στο άρθρο 3 της οδηγίας,

ΣΥΝΙΣΤΑ:

στις κυβερνήσεις των κρατών μελών να διευκολύνουν, όσον αφορά τα πρόσωπα που αναφέρονται παραπάνω, την πρόσβαση στα νομοθετικά κατοχυρωμένα επαγγέλματα και την άσκησή τους εντός της Κοινότητας, αναγνωρίζοντας αυτά τα διπλώματα, πιστοποιητικά ή άλλους τίτλους στο έδαφός τους.

Βρυξέλλες, 21 Δεκεμβρίου 1988.

Για το Συμβούλιο

Η Πρόεδρος

Β. ΠΑΠΑΝΔΡΕΟΥ

(1) Βλέπε σελίδα 16 της παρούσας Επίσημης Εφημερίδας.
*****

ΣΥΣΤΑΣΗ ΤΗΣ ΕΠΙΤΡΟΠΗΣ

της 10ης Δεκεμβρίου 1987

σχετικά με την καθιέρωση και τη βελτίωση της συμμετοχής των καταναλωτών στη διαδικασία τυποποίησης

(88/41/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

Εκτιμώντας:

ότι ένας από τους στόχους της Κοινότητας είναι η βελτίωση των συνθηκών διαβίωσης των πολιτών της, συμπεριλαμβανομένης της προστασίας της υγείας, της ασφάλειας και των συμφερόντων των καταναλωτών·

ότι στον κανονισμό του Συμβουλίου της 14ης Απριλίου 1975 σχετικά με το προκαταρκτικό πρόγραμμα της Ευρωπαϊκής Οικονομικής Κοινότητας για μια πολιτική προστασίας και ενημέρωσης των καταναλωτών (1), το δικαίωμα της προστασίας της υγείας και της ασφάλειας αναγνωρίζεται ως ένα από τα πέντε θεμελιώδη δικαιώματα των καταναλωτών· ότι τόσο το πρόγραμμα αυτό όσο και εκείνο που εγκρίθηκε στις 19 Μαΐου 1981 (2) και που καθορίζει τις αρχές βάσει των οποίων αναλαμβάνονται οι ενέργειες προτεραιότητας σε κοινοτικό επίπεδο, ιδίως όσον αφορά την προστασία της υγείας και της ασφάλειας των καταναλωτών περιλαμβάνουν τη μέθοδο του διαλόγου μεταξύ των καταναλωτών και παραγωγών/διανομέων·

τη νέα ώθηση της πολιτικής και προστασίας των καταναλωτών (3) ·

το ψήφισμα του Συμβουλίου της 7ης Μαΐου 1985 (4) για νέα προσέγγιση στο θέμα της τεχνικής εναρμόνισης και τυποποίησης·

τα πορίσματα του Ευρωπαϊκού Φόρουμ καταναλωτών και τυποποίησης που πραγματοποιήθηκε στις Βρυξέλλες στις 4 και 5 Ιουνίου 1987·

ότι στην ανακοίνωσή της σχετικά με τη συμμετοχή των καταναλωτών στην τυποποίηση η Επιτροπή πρότεινε να προβεί σε ενέργειες για την επίτευξη συμφωνίας με τις επιτροπές CEN και Cenelec στο θέμα του καθορισμού νέου τρόπου εργασίας και της κατάρτισης προγράμματος προτεραιότητας για την τυποποίηση των καταναλωτικών προϊόντων προς όφελος των καταναλωτών,

ΣΥΝΙΣΤΑ ΣΤΑ ΚΡΑΤΗ ΜΕΛΗ:

1. Να συνεργαστούν στο πλαίσιο της δράσης της Επιτροπής που έχει ως σκοπό:

α) να πείσει τους εθνικούς και ευρωπαϊκούς οργανισμούς τυποποίησης να:

- εξασφαλίσουν την ενεργό συμμετοχή των καταναλωτών καθώς και των άλλων ενδιαφερομένων μερών (κατασκευαστές, χρήστες, έμποροι, και συνδικαλιστικές οργανώσεις) στις δραστηριότητές τους,

- φροντίσουν για την ανάδειξη αντιπροσώπων των καταναλωτών εκ μέρους των καταναλωτικών φορέων, οι οποίοι θα αποτελέσουν μέλη των αντιπροσωπειών των εθνικών οργανισμών τυποποίησης σε ειδικές τεχνικές επιτροπές των CEN και Cenelec·

β) να ενθαρρύνει τους εκπροσώπους των καταναλωτών να καθορίσουν σαφείς προτεραιότητες για την τυποποίηση σε ευρωπαϊκό επίπεδο με στόχο τη βελτίωση της προστασίας των καταναλωτών.

2. Να προσφέρουν τα βασικά χρηματοδοτικά μέσα που απαιτούνται για να καταστεί ουσιαστικός ο ρόλος των καταναλωτών στην ευρωπαϊκή διαδικασία τυποποίησης χωρίς να σημειωθεί απώλεια εισοδημάτων.

Βρυξέλλες, 10 Δεκεμβρίου 1987.

Για την Επιτροπή

Γρηγόρης ΒΑΡΦΗΣ

Μέλος της Επιτροπής

(1) ΕΕ αριθ. C 92 της 25. 4. 1975, σ. 1.

(2) ΕΕ αριθ. C 133, της 3. 6. 1981, σ. 1.

(3) COM (85) 314 τελικό, 23. 7. 1985.

(4) ΕΕ αριθ. C 136 της 4. 6. 1985, σ. 1.
*****

ΣΥΣΤΑΣΗ ΤΟΥ ΣΥΜΒΟΥΛΙΟΥ

της 10ης Μαρτίου 1986

για την απαλλαγή της Επιτροπής από την ευθύνη για την εκτέλεση των εργασιών του Ευρωπαϊκού Ταμείου Αναπτύξεως (1975) (τέταρτο ΕΤΑ) κατά το οικονομικό έτος 1984

(86/92/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 206β,

τη σύμβαση ΑΚΕ-ΕΟΚ της Λομέ, που υπογράφηκε στις 28 Φεβρουαρίου 1975,

την απόφαση 76/568/ΕΟΚ του Συμβουλίου της 29ης Ιουνίου 1976 περί συνδέσεως των υπερποντίων χωρών και εδαφών με την Ευρωπαϊκή Οικονομική Κοινότητα (1),

την εσωτερική συμφωνία περί της χρηματοδοτήσεως και της διαχειρίσεως των ενισχύσεων της Κοινότητας (2), που υπογράφηκε στις 11 Ιουλίου 1975, και ιδίως το άρθρο 31 παράγραφος 3,

τον δημοσιονομικό κανονισμό της 27ης Ιουλίου 1976 για το τέταρτο Ευρωπαϊκό Ταμείο Αναπτύξεως (3), και ιδίως τα άρθρα 64 μέχρι 67,

έχοντας εξετάσει το λογαριασμό διαχειρίσεως και τον ισολογισμό της λειτουργίας του Ευρωπαϊκού Ταμείου Αναπτύξεως (1975) (τέταρτο ΕΤΑ), και που εγκρίθηκαν στις 31 Δεκεμβρίου 1984, καθώς και την έκθεση του Ελεγκτικού Συνεδρίου για το οικονομικό έτος 1984 που συνοδεύεται από τις απαντήσεις της Επιτροπής (4),

Εκτιμώντας:

ότι, δυνάμει του άρθρου 31 παράγραφος 3 της εσωτερικής συμφωνίας, η απαλλαγή από την ευθύνη για τη διαχείριση του Ευρωπαϊκού Ταμείου Αναπτύξεως (1975) (τέταρτο ΕΤΑ), παρέχεται στην Επιτροπή σύμφωνα με τη διαδικασία του άρθρου 206 της συνθήκης·

ότι η εκτέλεση των εργασιών του Ευρωπαϊκού Ταμείου Αναπτύξεως (1975) (τέταρτο ΕΤΑ), εκ μέρους της Επιτροπής, κατά το οικονομικό έτος 1984, ήταν στο σύνολό της ικανοποιητική,

ΣΥΝΙΣΤΑ:

στο Ευρωπαϊκό Κοινοβούλιο να απαλλάξει την Επιτροπή από την ευθύνη για την εκτέλεση των εργασιών του Ευρωπαϊκού Ταμείου Αναπτύξεως (1975) (τέταρτο ΕΤΑ), για το οικονομικό έτος 1984.

Βρυξέλλες, 10 Μαρτίου 1986.

Για το Συμβούλιο

Ο Πρόεδρος

H. RUDING

(1) ΕΕ αριθ. L 176 της 1. 7. 1976, σ. 8.

(2) ΕΕ αριθ. L 25 της 30. 1. 1976, σ. 168.

(3) ΕΕ αριθ. L 229 της 20. 8. 1976, σ. 9.

(4) ΕΕ αριθ. C 326 της 16. 12. 1985, σ. 107 και 208.
*****

ΣΥΣΤΑΣΗ ΤΟΥ ΣΥΜΒΟΥΛΙΟΥ

της 10ης Απριλίου 1984

περί απαλλαγής της Επιτροπής από την ευθύνη για τις πράξεις διαχειρίσεως του Ευρωπαϊκού Ταμείου Αναπτύξεως (1975) (τέταρτο ΕΤΑ) για το οικονομικό έτος 1982

(84/221/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 206β,

τη σύμβαση ΑΚΕ-ΕΟΚ του Λομέ, που υπεγράφη στις 28 Φεβρουαρίου 1975,

την απόφαση 76/568/ΕΟΚ του Συμβουλίου της 29ης Ιουνίου 1976 περί συνδέσεως των υπερποντίων χωρών και εδαφών με την Ευρωπαϊκή Οικονομική Κοινότητα (1),

την εσωτερική συμφωνία περί της χρηματοδοτήσεως και της διαχειρίσεως των ενισχύσεων της Κοινότητας (2), που υπεγράφη στις 11 Ιουλίου 1975, και ιδίως το άρθρο 31 παράγραφος 3,

τον δημοσιονομικό κανονισμό της 27ης Ιουλίου 1976 για το τέταρτο Ευρωπαϊκό Ταμείο Αναπτύξεως (3), και ιδίως τα άρθρα 64 μέχρι 67,

έχοντας εξετάσει το λογαριασμό διαχειρίσεως και τον ισολογισμό, που αφορούν τις πράξεις διαχειρίσεως του Ευρωπαϊκού Ταμείου Αναπτύξεως (1975), (τέταρτο ΕΤΑ), και που εγκρίθηκαν στις 31 Δεκεμβρίου 1982, καθώς και την έκθεση του Ελεγκτικού Συνεδρίου για το οικονομικό έτος 1982 που συνοδεύεται από τις απαντήσεις της Επιτροπής (4),

Εκτιμώντας:

ότι, δυνάμει του άρθρου 31 της εσωτερικής συμφωνίας, η απαλλαγή από τη ευθύνη για τη διαχείριση του Ευρωπαϊκού Ταμείου Αναπτύξεως (1975), (τέταρτο ΕΤΑ), παρέχεται στην Επιτροπή σύμφωνα με τη διαδικασία του άρθρου 206 της συνθήκης·

ότι οι πράξεις διαχειρίσεως του Ευρωπαϊκού Ταμείου Αναπτύξεως (1975), (τέταρτο ΕΤΑ), εκ μέρους της Επιτροπής, κατά το οικονομικό έτος 1982, ήταν στο σύνολό τους ικανοποιητικές,

ΣΥΝΙΣΤΑ

στο Ευρωπαϊκό Κοινοβούλιο να απαλλάξει την Επιτροπή από την ευθύνη για τις πράξεις διαχειρίσεως του Ευρωπαϊκού Ταμείου Αναπτύξεως (1975), (τέταρτο ΕΤΑ), για το οικονομικό έτος 1982.

Λουξεμβούργο, 10 Απριλίου 1984.

Για το Συμβούλιο

Ο Πρόεδρος

C. CHEYSSON

(1) ΕΕ αριθ. L 176 της 1. 7. 1976, σ. 8.

(2) ΕΕ αριθ. L 25 της 30. 1. 1976, σ. 168.

(3) ΕΕ αριθ. L 229 της 20. 8. 1976, σ. 9.

(4) ΕΕ αριθ. C 357 της 31. 12. 1983, σσ. 131, 159, 233.
ΣΥΣΤΑΣΗ ΤΟΥ ΣΥΜΒΟΥΛΙΟΥ της 21ης Δεκεμβρίου 1978 περί της επικυρώσεως της διεθνούς συμβάσεως του 1978 περί προτύπων εκπαιδεύσεως των ναυτιλομένων, πιστοποιητικών ικανότητος και τηρήσεως φυλακών (79/114/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 84 παράγραφος 2,

Εκτιμώντας:

ότι κατά τη σύνοδο της 7ης και 8ης Απριλίου 1978 στην Κοπεγχάγη, το Ευρωπαϊκό Συμβούλιο διακήρυξε ότι η Κοινότης πρέπει να καταστήσει την πρόληψη και τον αγώνα, κατά της ρυπάνσεως της θαλάσσης, ιδιαίτερα από τους υδρογονάνθρακες, κύριο στόχο της δράσεώς της-

ότι, κατά τη σύνοδο της 6ης και 7ης Ιουλίου 1978 στη Βρέμη, το Ευρωπαϊκό Συμβούλιο έκρινε ότι ήταν αναγκαίο, λαμβάνοντας υπόψη τις προτάσεις διαφόρων Κρατών μελών και της Επιτροπής, να λάβει συμπληρωματικά μέτρα για την αύξηση της ασφαλείας της θαλασσίας κυκλοφορίας-

ότι μία διεθνής σύμβαση προτύπων εκπαιδεύσεως των ναυτιλομένων, πιστοποιητικών ικανότητος και τηρήσεως φυλακών υιοθετήθηκε στο Λονδίνο τον Ιούλιο του 1978-

ότι προέχει, προς το συμφέρον της ασφαλείας στην θάλασσα και της προλήψεως της ρυπάνσεως, να αρχίζει να ισχύει η εν λόγω σύμβαση το συντομότερο δυνατό- ότι η γρήγορη επικύρωση της συμβάσεως από τα Κράτη μέλη θα αποτελούσε σημαντική συμβολή στο στόχο αυτό,

ΣΥΝΙΣΤΑ:

- να υπογράψουν τα Κράτη μέλη μέχρι την 1η Απριλίου 1979 και να επικυρώσουν το συντομώτερο δυνατό, το αργότερο την 31η Δεκεμβρίου 1980, τη διεθνή σύμβαση του 1978 περί προτύπων εκπαιδεύσεως των ναυτιλομένων, πιστοποιητικών ικανότητος και τηρήσεως φυλακών-

- να ενημερώσουν τα Κράτη μέλη το Γενικό Γραμματέα του Διακυβερνητικού Ναυτιλιακού Συμβουλευτικού Οργανισμού ότι οι υπογραφές τους και οι επικυρώσεις της συμβάσεως έλαβαν χώρα εν όψει της παρούσης συστάσεως.

Έγινε στις Βρυξέλλες, στις 21 Δεκεμβρίου 1978.

Για το Συμβούλιο

Ο Πρόεδρος

Otto Graf LAMBSDORFF
(3)

Η κατευθυντήρια γραμμή ΕΚΤ/2000/7 της 31ης Αυγούστου 2000 σχετικά με τα μέσα και τις διαδικασίες νομισματικής πολιτικής του Ευρωσυστήματος (1) θα πρέπει να τροποποιηθεί, προκειμένου να ληφθούν υπόψη αλλαγές στο πλαίσιο νομισματικής πολιτικής του Ευρωσυστήματος και ιδίως: α) να θεσπιστούν κριτήρια καταλληλότητας για την ίδια χρήση καλυμμένων τραπεζικών ομολογιών οι οποίες δεν πληρούν τα κριτήρια της οδηγίας ΟΣΕΚΑ και για τις οποίες παρέχονται ως ασφάλεια ενυπόθηκα εμπορικά δάνεια, β) να περιληφθούν οι καταθέσεις καθορισμένης διάρκειας στις αποδεκτές ασφάλειες για τις πράξεις νομισματικής πολιτικής του Ευρωσυστήματος και για τη χορήγηση ενδοημερήσιας πίστωσης, και γ) να τροποποιηθεί το προσάρτημα 5 του παραρτήματος I, ώστε να ληφθεί υπόψη το γεγονός ότι η Εσθονία θα υιοθετήσει το ευρώ την 1η Ιανουαρίου 2011, καθώς και η αλλαγή επωνυμίας της Central Bank and Financial Services Authority of Ireland,
ΚΕΦΑΛΑΙΟ 1 7 —

OWN RESOURCES BASED ON PLASTIC PACKAGING WASTE NOT RECYCLED